title: 2014/619/ES: 2014 m. balandžio 3 d. Europos Parlamento sprendimas dėl Europos GNSS agentūros 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/307

         EUROPOS PARLAMENTO SPRENDIMAS
   2014 m. balandžio 3 d.
   dėl Europos GNSS agentūros 2012 finansinių metų biudžeto įvykdymo patvirtinimo
   (2014/619/ES)
   EUROPOS PARLAMENTAS,

               —

               atsižvelgdamas į Europos GNSS agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos GNSS agentūros 2012 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. rugsėjo 22 d. Europos Parlamento ir Tarybos reglamentą (ES) Nr. 912/2010, kuriuo įsteigiama Europos GNSS agentūra (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0223/2014),

               1.

               patvirtina Europos GNSS agentūros direktoriui, kad Agentūros 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos GNSS agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 261.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 276, 2010 10 20, p. 11.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2008/469/EB: 2008 m. birželio 5 d. Europos Parlamento ir Tarybos sprendimas dėl Europos Parlamento ir Tarybos sprendimo dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
21.6.2008

               LT

               Europos Sąjungos oficialusis leidinys

               L 162/30

      EUROPOS PARLAMENTO IR TARYBOS SPRENDIMAS

   2008 m. birželio 5 d.
   dėl Europos Parlamento ir Tarybos sprendimo dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2008/469/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

               (2)

               2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 1 mlrd. EUR ribos.

               (3)

               Reglamente (EB) Nr. 2012/2002 numatytos nuostatos, kuriomis remiantis galima mobilizuoti Fondo lėšas.

               (4)

               Graikija pateikė paraišką mobilizuoti Fondo lėšas dėl 2007 m. rugpjūčio mėn. miško gaisrų sukeltos nelaimės.

               (5)

               Slovėnija pateikė paraišką mobilizuoti Fondo lėšas dėl 2007 m. rugsėjo mėn. potvynių sukeltos nelaimės,

         NUSPRENDĖ:
   1 straipsnis
   Europos Sąjungos 2008 finansinių metų bendrajame biudžete iš Europos Sąjungos solidarumo fondo skiriama 98 023 212 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2008 m. birželio 5 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 139, 2006 6 14, p. 1. Susitarimas su paskutiniais pakeitimais, padarytais Europos Parlamento ir Tarybos sprendimu 2008/371/EB (OL L 128, 2008 5 16, p. 8).

      (2)  OL L 311, 2002 11 14, p. 3.


title: 2010/398/Euratomas: 2010 m. liepos 15 d. Komisijos sprendimas dėl Europos Komisijos ir Tarptautinės atominės energijos agentūros susitarimo memorandumo dėl Europos radiologinių duomenų mainų sistemos (EURDEP) sudarymo

text:
16.7.2010

               LT

               Europos Sąjungos oficialusis leidinys

               L 182/15

         KOMISIJOS SPRENDIMAS
   2010 m. liepos 15 d.
   dėl Europos Komisijos ir Tarptautinės atominės energijos agentūros susitarimo memorandumo dėl Europos radiologinių duomenų mainų sistemos (EURDEP) sudarymo
   (2010/398/Euratomas)
   EUROPOS KOMISIJA,
   atsižvelgdama į Europos atominės energijos bendrijos steigimo sutartį, ypač į jos 199 straipsnį,
   kadangi:

               (1)

               Pagal Europos atominės energijos bendrijos steigimo sutarties 35 straipsnį valstybės narės privalo įsteigti įrenginius, reikalingus aplinkos radioaktyvumui jų teritorijoje nuolat kontroliuoti, o Komisija turi teisę patekti į tokius įrenginius.

               (2)

               Atsižvelgdama į tai, Europos Komisija parengė bendrą duomenų formatą, vadinamąją Europos radiologinių duomenų mainų sistemą (angl. EURDEP, EUropean Radiological Data Exchange Platform), ir atitinkamą internetinį tinklą, siekdama palengvinti nuolatinį ir nenutrūkstamą keitimąsi duomenimis, kurie teikiami nacionaliniais automatinės dozės kontrolės tinklais ir pagal aplinkos radiacijos priežiūros programas; šios priemonės Europos atominės energijos bendrijoje naudojamos keletą metų ir manoma, kad jau yra pakankamai išbandytos ir gali būti taikomos plačiau.

               (3)

               2008 m. pasirašytame bendrame pareiškime Europos Komisija ir Tarptautinė atominės energijos agentūra (TATENA) išreiškė abipusį pasiryžimą labai pagerinti tarpusavio bendradarbiavimo kokybę ir daug aktyviau bendradarbiauti.

               (4)

               Radiacinė sauga, įskaitant galimybę realiuoju laiku teikti viso pasaulio radiacijos kontrolės duomenis, nurodoma kaip viena iš konkrečių prioritetinių bendradarbiavimo sričių.

               (5)

               Naudojant Europos Komisijos sukurtą ir išbandytą EURDEP technologiją galima labai palengvinti automatinį keitimąsi duomenimis ir taip labai prisidėti prie pasaulinės aplinkos radioaktyvumo kontrolės raidos.

               (6)

               Europos atominės energijos bendrijai svarbu, kad agentūrai TATENA būtų sudarytos sąlygos naudotis EURDEP technologija, kadangi agentūrai TATENA padedant Europos tinklo dalyviai turės prieigą prie viso pasaulio aplinkos radioaktyvumo kontrolės duomenų.

               (7)

               Šis susitarimo memorandumas parengtas atsižvelgiant į Europos atominės energijos bendrijos ir TATENA santykius ir juo siekiama nustatyti techninius TATENA ir Europos atominės energijos bendrijos bendradarbiavimo, susijusio su EURDEP, aspektus.

               (8)

               Remiantis šiuo susitarimo memorandumu nedaroma jokio finansinio poveikio ir nenustatoma teisinių įpareigojimų,

         NUSPRENDĖ:
   1 straipsnis
   Patvirtinamas priede pateikiamas Europos Komisijos ir Tarptautinės atominės energijos agentūros susitarimo memorandumas dėl Europos radiologinių duomenų mainų sistemos.
   2 straipsnis
   Europos Komisijos ir Tarptautinės atominės energijos agentūros susitarimo memorandumą dėl Europos radiologinių duomenų mainų sistemos Komisijos vardu pasirašo už energetiką atsakingas Komisijos narys Güntheris Oettingeris.

      Priimta Briuselyje 2010 m. liepos 15 d.

            Komisijos vardu

         Günther OETTINGER

            Komisijos narys

      PRIEDAS

         Europos Komisijos ir Tarptautinės atominės energijos agentūros susitarimo memorandumas dėl Europos radiologinių duomenų mainų sistemos (EURDEP)
         Europos Komisija (toliau – Komisija) ir Tarptautinė atominės energijos agentūra (toliau – TATENA), toliau kartu – šalys,

            SUSITARĖ:

         1 straipsnis
         Šio susitarimo memorandumo tikslas
         1.   Pagal šį susitarimo memorandumą Komisija ir TATENA susitaria bendradarbiauti pasaulio mastu realiuoju laiku keisdamosi radiacijos duomenimis tikrinimo ir kitų avarinių situacijų tikslais.
         2.   Šalys taip pat susitaria glaudžiai bendradarbiauti ir teikti abipuses konsultacijas bendrai rūpimais klausimais, kai tai yra tinkama atsižvelgiant į jų atitinkamus įgaliojimus.
         2 straipsnis
         Institucinės priemonės
         1.   Komisija ir TATENA, siekdamos palengvinti tarpusavio bendradarbiavimą, sukurs atitinkamus ryšių kanalus.
         2.   Komisija ir TATENA nustatys atskirus koordinavimo centrus, kurie bus atsakingi už šio susitarimo memorandumo 3 straipsnyje nurodytos veiklos koordinavimą.
         3.   TATENA taps ECURIE-EURDEP darbo grupės nare ir dalyvaus planuojant tolesnę EURDEP veiklą bei tvirtinant su EURDEP susijusios programinės įrangos atnaujinimus ar pakeitimus, įskaitant būtinus duomenų formato pakeitimus.
         4.   TATENA dalyvaus ateityje rengiant EURDEP praktinius seminarus ir padės Komisijai juos rengti.
         3 straipsnis
         Konkrečios bendradarbiavimo sritys
         Šalys, vadovaudamosi savo atitinkamomis finansinėmis nuostatomis ir taisyklėmis, veiklos kryptimis ir procedūromis, taip pat atsižvelgdamos į turimas lėšas, susitaria bendradarbiauti konkrečiose srityse, įskaitant toliau išvardytas sritis, bet jomis neapsiribodamos:

                     a)

                     nepažeisdama atitinkamų intelektinės nuosavybės teisių, Komisija dalysis su TATENA programine įranga, įskaitant su ja susijusius atnaujinimus ar pakeitimus, kuri sukurta siekiant Europos zonoje realiuoju laiku rinkti ir teikti duomenis apie radiacijos lygius (Europos radiologinių duomenų mainų sistema (EURDEP, http://eurdep.jrc.it));

                     b)

                     Komisija ir TATENA sieks užtikrinti, kad visi duomenys apie radiaciją būtų laisvai ir vienodai prieinami visiems nacionaliniams duomenų teikėjams;

                     c)

                     TATENA koordinuos paramos veiksmus su visomis jos valstybėmis narėmis, kurios dar nėra pasirašiusios susitarimo su Komisija, realiuoju laiku keičiantis radiologinės kontrolės duomenimis ir skatins tokius mainus, siekdama sukurti EURDEP technologija grindžiamą bendrą pasaulinę Komisijos ir TATENA sistemą, kuriai bus suteiktas kitas pavadinimas.

                     d)

                     EURDEP interneto svetainės dubliuojamuosius puslapius įrengs ir naudos Komisija ir TATENA. Pastaroji skatins naudotis regioninėmis dubliuojamosiomis duomenų svetainėmis ir nustatys apribojimus, kad programine įranga bei technologija galėtų naudotis tik duomenis dubliuojančios organizacijos;

                     e)

                     Komisija ir TATENA koordinuos veiklą, siekdamos užtikrinti, kad nebūtų neatitikimų, kurie galėtų trukdyti pasauliniu mastu keistis radiacijos kontrolės duomenimis.

               4 straipsnis
         Finansinės priemonės
         Nei viena šio susitarimo memorandumo nuostata nei viena šalis nėra įpareigojama finansiškai. Jei dėl priemonių, kurių imamasi šiam susitarimo memorandumui įgyvendinti, atsirastų finansinių ar teisinių įpareigojimų, prieš imdamosi tokių priemonių šalys turėtų sudaryti atskirą susitarimą, vadovaudamosi abiejų šalių finansinėmis nuostatomis ir taisyklėmis.
         5 straipsnis
         Personalas
         Visam šalių įdarbintam personalui visais įdarbinimo, sveikatos bei gyvybės draudimo ir darbuotojų teisių ir privilegijų klausimais taikomos tų šalių atitinkamų institucijų nuostatos ir taisyklės. Nei viena šio susitarimo memorandumo nuostata nėra nustatomi arba sukuriami TATENA ir Komisiją siejantys darbdavio ir darbuotojo santykiai.
         6 straipsnis
         Informacijos sklaida
         Komisija ir TATENA rems kuo platesnę neįslaptintos informacijos, kuri teikiama arba kuria keičiamasi pagal šį susitarimo memorandumą, sklaidą, atsižvelgdamos į poreikį apsaugoti pagal nuosavybės teisę priklausančią informaciją. Komisija ir TATENA užtikrins informacijos, kurią kita šalis pažymėjo kaip skirtą ribotam naudojimui ar konfidencialią, konfidencialumą.
         7 straipsnis
         Intelektinė nuosavybė
         Komisija ir TATENA bendradarbiaus siekdamos užtikrinti, kad intelektinė nuosavybė ir su ja susijusios teisės, įskaitant visas autorių teises ir patentus, susijusius su bet kurios šalies, jos darbuotojų ir subrangovų sukurta medžiaga ar išradimu ir išduotus Komisijai ir TATENA bendradarbiaujant šiam susitarimo memorandumui įgyvendinti, tačiau jais neapsiribojant, galėtų būti naudojami siekiant padėti agentūrai TATENA vykdyti įstatymais nustatytą funkciją skatinti jos valstybes nares dalytis informacija.
         8 straipsnis
         Pavadinimo vartojimas ir ženklo ar oficialaus spaudo naudojimas
         1.   TATENA Komisijos pavadinimo nevartos ir jos ženklo ar oficialaus spaudo nenaudos jokiais kitais tikslais nei tais, kuriems suteikiamas specialus raštiškas Komisijos leidimas.
         2.   Komisija TATENA pavadinimo nevartos ir jos ženklo ar oficialaus spaudo nenaudos jokiais kitais tikslais nei tais, kuriems suteikiamas specialus raštiškas TATENA leidimas.
         9 straipsnis
         Privilegijos ir imunitetai
         Nei viena šio susitarimo memorandumo nuostata arba su juo susijusi nuostata nelaikoma aiškiu ar numanomu imunitetų, privilegijų, lengvatų ir galimybių, kuriomis Komisija ar TATENA naudojasi pagal tarptautinę teisę, tarptautines konvencijas ar susitarimus, įskaitant TATENA susitarimą dėl privilegijų ir imunitetų, arba pagal jų atitinkamų valstybių narių nacionalinius teisės aktus ir įstatymus, atsisakymu.
         10 straipsnis
         Ginčai
         Dėl šio susitarimo memorandumo aiškinimo ar įgyvendinimo kylantys arba su jo aiškinimu ar įgyvendinimu susiję šalių ginčai bus sprendžiami taikiai.
         11 straipsnis
         Bendradarbiavimo pradžia ir pabaiga, statusas
         1.   Bendradarbiavimas pagal šį susitarimo memorandumą prasidės šalims jį pasirašius ir tęsis trejus kalendorinius metus, ir šis laikotarpis bus pratęstas, jei nei viena iš šalių nepraneš kitai šaliai apie ketinimus jį nutraukti. Jei šis susitarimo memorandumas pasirašomas dviem skirtingomis dienomis, bendradarbiavimas prasideda antrojo pasirašymo dieną.
         2.   Šio susitarimo memorandumo nuostatos gali būti pakeistos raštišku šalių susitarimu.
         3.   Bendradarbiavimą pagal šį susitarimo memorandumą bet kuri šalis gali nutraukti apie tai prieš šešiasdešimt dienų raštu įspėjusi kitą šalį. Jei pateikiamas pranešimas apie nutraukimą, šalys nedelsdamos imasi veiksmų siekdamos greitai ir tinkamai užbaigti visą bendrą veiklą.
         4.   Nei viena šio susitarimo memorandumo nuostata nei vienos šalies neketinama įpareigoti teisiškai.


title: 2011/582/ES: 2011 m. gegužės 10 d. Europos Parlamento sprendimas dėl Europos narkotikų ir narkomanijos stebėsenos centro 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/167

         EUROPOS PARLAMENTO SPRENDIMAS
   2011 m. gegužės 10 d.
   dėl Europos narkotikų ir narkomanijos stebėsenos centro 2009 finansinių metų biudžeto įvykdymo patvirtinimo
   (2011/582/ES)
   EUROPOS PARLAMENTAS,
   atsižvelgdamas į Europos narkotikų ir narkomanijos stebėsenos centro 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2009 finansinių metų galutinių metinių ataskaitų kartu su Centro atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (3), ypač į jo 15 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0120/2011),

               1.

               patvirtina Europos narkotikų ir narkomanijos stebėsenos centro direktoriui, kad Centro 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 162.

      (2)  OL L 248, 2002 9 16, p. 1.

      (3)  OL L 376, 2006 12 27, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/169

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos narkotikų ir narkomanijos stebėsenos centro 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos narkotikų ir narkomanijos stebėsenos centro 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2009 finansinių metų galutinių metinių ataskaitų kartu su Centro atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos (3), ypač į jo 15 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0120/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi 2010 m. gegužės 5 d. Parlamentas patvirtino Europos narkotikų ir narkomanijos stebėsenos centro direktoriui, kad Centro 2008 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           pabrėžė, kad svarbu, jog Centras planuodamas nustatytų SMART tikslus ir RACER rodiklius, kad būtų galima įvertinti jo veiklos rezultatus,

                           —

                           atkreipė dėmesį į tai, kad 2008 finansinių metų Centro sąskaitos rodo 107 591,31 EUR siekiančias įplaukas iš palūkanų,

                           —

                           teigiamai įvertino tai, kad Centras glaudžiai bendradarbiavo su taip pat Lisabonoje įsikūrusia Europos jūrų saugumo agentūra, su kuria dalijosi pastatais ir bendrai naudojosi infrastruktūra bei paslaugomis, taip pat atkreipė dėmesį į tai, kad persikėlimas į nuosavas patalpas buvo numatytas trečiąjį 2009 m. ketvirtį;

               C.

               kadangi 2009 m. Centro biudžetas buvo 14 720 000 EUR, o tai yra 2,25 % mažiau palyginti su 2008 m. biudžetu;

               1.

               su džiaugsmu pažymi, kad Audito Rūmai galėjo pateikti pagrįstą patikinimą, kad Centro 2009 finansinių metų metinės finansinės ataskaitos visais esminiais aspektais patikimos ir visos atliktos finansinės operacijos teisėtos ir tvarkingos;

      Veikla

               2.

               pritaria Centro iniciatyvai valdyti kompiuterizuotą tinklą, skirtą informacijai rinkti ir ja keistis, kuris vadinamas „Europos narkotikų ir narkomanijos informaciniu tinklu“; pažymi, kad šis tinklas sujungia nacionalinius narkotikų informacinius tinklus, specializuotus centrus valstybėse narėse ir tarptautinių organizacijų, bendradarbiaujančių su Centru, informacines sistemas;

               3.

               pažymi, kad Centras įdarbino papildomą visą darbo dieną dirbantį darbuotoją, kuris atsakingas už planavimo ir stebėsenos sistemos tobulinimą ir tinkamų rodiklių kūrimą;

               4.

               ragina Centrą apsvarstyti galimybę planuojant visą savo veiklą naudoti Gantto diagramą tam, kad būtų galima greitai nustatyti laiką, kurį kiekvienas darbuotojas skiria konkrečiam projektui, ir skatinti naudoti į rezultatus orientuotą metodą;

               5.

               džiaugiasi tuo, kad Centras lentelėje, pridėtoje prie Audito Rūmų 2009 m. ataskaitos, pateikė operacijų, atliktų 2009 m. ir 2008 m., palyginimą, kad biudžeto įvykdymą tvirtinanti institucija galėtų veiksmingiau įvertinti Centro veiklą skirtingais metais; pažymi, kad išaugo Centro tematinių ir politikos apžvalgos leidinių skaičius;

               6.

               pažymi, kad Centro biudžeto įvykdymo patvirtinimas ir toliau turėtų būti grindžiamas jo visų metų darbo rezultatais;

      Asignavimų perkėlimas į kitą laikotarpį

               7.

               ragina Centrą nustatyti tinkamas instrukcijas ir procedūras, kurias taikant atliekama potencialių perkėlimų į kitą laikotarpį analizė, siekiant sumažinti perkeliamų asignavimų kiekį iki tokio lygio, kuris yra būtinas pagal finansinių metų įsipareigojimus mokėtinoms sumoms padengti; mano, kad taip pat svarbu užtikrinti, jog Centras gerintų veiklos programavimą ir stebėseną siekdamas sumažinti perkėlimų į kitą laikotarpį lygį; iš esmės pažymi, kad Audito Rūmai nurodė, jog Centras į kitą laikotarpį perkėlė 339 000 EUR savo 2009 m. II antraštinės dalies (Administracinės išlaidos) asignavimų (26 %), iš kurių 250 000 EUR yra susiję su įsipareigojimais, pagal kuriuos nebuvo atlikta jokių mokėjimų ir kurie yra daugiausiai skirti veiklai, susijusiai su 2010 m.;

      Grynųjų pinigų valdymas

               8.

               pritaria tam, kad Centras dar patobulino savo metinę prognozę dėl grynųjų pinigų poreikio; pažymi, kad ši prognozė nuolat atnaujinama ir pateikiama kaip patvirtinamasis dokumentas atitinkamoms Komisijos tarnyboms siekiant pagrįsti Centro kas ketvirtį pateikiamus prašymus dėl metinės subsidijos, kurią skiria Sąjunga, kitos dalies mokėjimo;

               9.

               ragina paaiškinti vidaus asignuotosioms pajamoms taikomas taisykles atsižvelgiant į klausimus, iškilusius po to, kai dalis Vertimo centro sukaupto perviršio buvo grąžinta Centrui; atkreipia dėmesį į Centro atsakymą, kuriame teigiama, kad daugelis agentūrų susidūrė su šiuo sunkumu; siūlo, kad tokio pobūdžio horizontaliosios problemos ateityje būtų sprendžiamos taikant bendrą metodą;

      Žmogiškieji ištekliai

               10.

               ragina Centrą toliau vykdyti patvirtintą darbuotojų vertinimo procedūrą ir užtikrinti jos nuoseklų įgyvendinimą suteikiant tinkamą informaciją ir konsultacijas vertintojams ir darbuotojams;

      Vidaus auditas

               11.

               palankiai vertina Centro iniciatyvą biudžeto įvykdymą tvirtinančiai institucijai pateikti Vidaus audito tarnybos (VAT) metinę Centro vidaus audito ataskaitą; mano, kad tai skaidrumo užtikrinimo rodiklis ir pažangios praktikos, kurią turėtų taikyti visos kitos agentūros, pavyzdys;

               12.

               pažymi, kad 2009 m. VAT atliko subsidijų valdymo auditą, siekdama suteikti Centro direktoriui pagrįstą patvirtinimą dėl vidaus kontrolės sistemos, taikomos siekiant valdyti Centro subsidijas, adekvatumo ir veiksmingumo; atsižvelgdamas į tai pažymi, kad VAT rado trūkumų, susijusių su Centro atitiktimi taikomoms Komisijos gairėms dėl subsidijų susitarimų, taip pat susijusių su Centro susitarimo dėl subsidijos įgyvendinimu ir ataskaitų šiuo klausimu teikimu; vis dėlto pritaria tam, kad Centras pasiekė gerų rezultatų, taip pat pritaria jo nuolatinėms pastangoms sukurti ir išlaikyti subsidijų procedūrų kokybės valdymą siekiant užtikrinti aukštą finansuojamų veiksmų, taip pat subsidijų panaudojimo kokybę administraciniu ir finansiniu požiūriais;

               13.

               ragina Centrą informuoti biudžeto įvykdymą tvirtinančią instituciją apie padarytą pažangą rizikos valdymo srityje, ypač atliekant metinę rizikos analizę;

               14.

               atkreipia dėmesį į tai, kad 9 iš 19 VAT rekomendacijų, pateiktų 2009 m. gruodžio 31 d., įvertintos kaip labai svarbios ir iš esmės susijusios su Centro subsidijos susitarimo pritaikymu, kokybės kontrole naujoje vietoje, atsargumo priemonėmis siekiant išvengti potvynių daromos žalos, veiklos tęstinumo planu ir investicijomis į įrangą; todėl ragina Centrą nedelsiant įgyvendinti minėtąsias devynias labai svarbias rekomendacijas ir informuoti biudžeto įvykdymą tvirtinančią instituciją apie padarytą pažangą;

               15.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 162.

      (2)  OL L 248, 2002 9 16, p. 1.

      (3)  OL L 376, 2006 12 27, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 160.

      (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2012/626/ES: 2012 m. spalio 4 d. Tarybos sprendimas, kuriuo skiriami Regionų komiteto Rumunijai atstovaujantys šeši nariai ir penki pakaitiniai nariai

text:
9.10.2012

               LT

               Europos Sąjungos oficialusis leidinys

               L 274/29

         TARYBOS SPRENDIMAS
   2012 m. spalio 4 d.
   kuriuo skiriami Regionų komiteto Rumunijai atstovaujantys šeši nariai ir penki pakaitiniai nariai
   (2012/626/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Rumunijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Decebal ARNĂUTU, Veronica DIACONU, Edita Emőke LOKODI, Constantin OSTAFICIUC, Vasile SAVA ir Gheorghe Bunea STANCU kadencijai, tapo laisvos šešios Regionų komiteto narių vietos. Pasibaigus Árpád Szabolcs CSEHI, Gheorghe FLUTUR, Mariana MIRCEA, Mircia MUNTEAN ir Ioana TRIFOI kadencijai, tapo laisvos penkios Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Cristian Mihai ADOMNIȚEI, President of Iași County Council

                           —

                           Dragoș Adrian BENEA, President of Bacău County Council

                           —

                           Ovidiu BRĂILOIU, Mayor of Eforie town, Constanța County

                           —

                           Csaba BORBOLY, President of Harghita County Council

                           —

                           Mariana GÂJU, Mayor of the Cumpăna commune, Constanța County

                           —

                           Emilian OPREA, Mayor of Chitila town, Ilfov County

                     ir

               b)

               pakaitiniais nariais:

                           —

                           Andrei Ioan CHILIMAN, Mayor of District 1 - Bucharest

                           —

                           Veronica DIACONU, Local Councillor, Gorgota commune Local Council, Prahova County

                           —

                           Petru Nicolae IOȚCU, President of Arad County Council

                           —

                           Marian PETRACHE, President of Ilfov County Council

                           —

                           Silviu PONORAN, Mayor of Zlatna town, Alba County.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 4 d.

            Tarybos vardu

            Pirmininkė

         S. CHARALAMBOUS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.